b'\n_START_ARTICLE_\nTiltmeter\n_START_PARAGRAPH_\nTiltmeter er et instrument som er konstruert for \xc3\xa5 m\xc3\xa5le sv\xc3\xa6rt sm\xc3\xa5 endringer i horisontalplanet, enten p\xc3\xa5 bakken eller i byggverk. Tiltmetere er i utstrakt bruk for \xc3\xa5 m\xc3\xa5le vulkaner, vannmassenes p\xc3\xa5virkning p\xc3\xa5 demninger, sm\xc3\xa5 bevegelser i potensielle skredomr\xc3\xa5der, og byggverks p\xc3\xa5virkning av forskjellig belastning og fundament-setting._NEWLINE_Tiltmetere har en lang historie, som g\xc3\xa5r litt i parallell med seismografen. Det f\xc3\xb8rste tiltmeteret var en lang, stasjon\xc3\xa6r pendel. Disse ble brukt i de f\xc3\xb8rste betongdemningene, og er fremdeles i bruk i dag, sammen med nyere teknologi slik som laser-reflektorer. Selv om de ogs\xc3\xa5 har blitt brukt til mye annet, slik som overv\xc3\xa5kning av vulkaner, har de klare ulemper, slik som deres store lengde, og f\xc3\xb8lsomhet for luftstr\xc3\xb8mninger. Selv inne i demninger blir de sakte men sikkert byttet ut med elektroniske tiltmetere._NEWLINE_M\xc3\xa5linger av vulkaner og bevegelser i jordskorpen ble tidligere gjort med et vannr\xc3\xb8r, med et langt basislinje-tiltmeter. Dette var en enkel anordning som besto av to vannbeholdere som var koblet sammen med et langt r\xc3\xb8r fylt med vann. Enhver endring i helningsgraden kunne m\xc3\xa5les ved \xc3\xa5 se p\xc3\xa5 forholdet mellom fylningsgraden i de to beholderne. Selv om disse har v\xc3\xa6rt i utstrakt bruk over hele verden i forbindelse med geofysisk forskning, har de vist sv\xc3\xa6rt vanskelig i bruk. For eksempel s\xc3\xa5 m\xc3\xa5 de, p\xc3\xa5 grunn av sin h\xc3\xb8ye f\xc3\xb8lsomhet for temperatursvingninger, alltid avleses midt p\xc3\xa5 natten._NEWLINE_Moderne, elektroniske tilmetere, som sakte, men sikkert erstatter alle andre typer tiltmetere, bruker et enkelt vater-prinsipp, som er i bruk i den vanlige snekker-varianten. Som vist p\xc3\xa5 figur 1 m\xc3\xa5ler flere elektroder, med h\xc3\xb8y presisjon, den eksakte posisjonen til en luftboble i en elektrolyttl\xc3\xb8sning. Enhver liten endring i niv\xc3\xa5et registreres. Denne innretningen er sv\xc3\xa6rt lite f\xc3\xb8lsom for temperaturendringer, og enhver temperaturp\xc3\xa5virkning kan kompenseres for ved hjelp av innebygget, termiske elektronikk. En nyere teknologi bruker MEMS-elektronikk, men det er ikke klart hvorvidt dette kan erstatte den vanlige luftboble-teknikken._NEWLINE_Det mest dramatiske bruksomr\xc3\xa5det for tiltmetere er forutsigelse av vulkanutbrudd. Som kan sees p\xc3\xa5 figur 2 hadde den st\xc3\xb8rste vulkanen p\xc3\xa5 Hawaii, Kilauea, for vane \xc3\xa5 fylle hovedkammeret med magma, for deretter \xc3\xa5 t\xc3\xb8mme dette gjennom en side\xc3\xa5pning.'